  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Ижкарын Шор площадьлэн эспланадаезлэсь улӥ люкетсэ умоятон ужъёсты йылпумъязы. Красной но Горький нимо ульчаос вискысь люкетсэ «Жильё и городская среда» йӧскалык ӵектосъя тупатъязы. Со сярысь Удмуртиысь тӧролэн но кивалтэтлэн пресс-службаез ивортӥз. Шор площадьысь тымет пала васьконэ тротуар плитка вӧлдӥзы, пандусъёс, ву кошкон лотокъёс лэсьтӥзы. 28 тыл юбоос, 67 светильникъёс, 9 видеокамераос, 16 урнаос пуктӥзы. Ӟусьёс вӧзыын мольбертъёс сыло, суредасьёс чебер шунды пуксёнэз, «Пыраклы Россиен» синпелетэз но карез суреданы быгатозы. Улӥ люкетаз вузкарон паивльон но туалет интыяськизы. Соосты ар пумозь усьтозы, али коммуникациосты пыртон ужъёс мыно. Тодэ вайытом, таяз арын «Жильё и городская среда» йӧскалык ӵектосъя «Тишино» паршез но Кызьпу арамаез умоятыны кутскизы. Ужъёсты 2023-тӥ арын азьланьтозы, озьы ик Ижысь 20 азбаръёсты умоятозы. Тегъёс: умоятон Шорплощадь Ижкар йӧскалыкӵектосъёс Удмуртия  